การขอเปิดอภิปรายของฝ่ายค้านสามารถประชุมลับได้ตามขั้นตอน  ขณะนี้อยู่ระหว่างประสานงานกับคณะรัฐมนตรี
ประธานสภาผู้แทนราษฎร ระบุ การขอเปิดอภิปรายของฝ่ายค้านสามารถประชุมลับได้ตามขั้นตอน ย้ำ ขณะนี้อยู่ระหว่างประสานงานกับคณะรัฐมนตรี เพื่อให้ทุกฝ่ายเกิดความพร้อมและทำหน้าที่ตามกฎหมายนายชวน หลีกภัย ประธานสภาผู้แทนราษฎร กล่าวถึงการประสานงานกับคณะรัฐมนตรีกรณีฝ่ายค้านยื่นอภิปรายทั่วไปโดยไม่ลงมติในประเด็นการถวายสัตย์ปฏิญาณไม่ครบถ้วน และการแถลงนโยบายต่อรัฐสภาไม่มีรายละเอียดการใช้งบประมาณ ว่าได้มอบหมายให้เลขาธิการสภาผู้แทนราษฎรประสานงานแล้ว เนื่องจากเป็นเรื่องของฝ่ายเจ้าหน้าที่ดำเนินงาน  อีกทั้งไม่กังวลประเด็นเนื้อหาในการอภิปราย เพราะเชื่อว่าทุกคนจะทำหน้าที่ตามระเบียบวาระการประชุม และตามกฎหมายรัฐธรรมนูญการอภิปรายดังกล่าวทำได้ 2 อย่างคือ การซักถามและให้คำแนะนำ ดังนั้นการซักถามต้องมีคนตอบและวิธีที่ดีที่สุด คือต้องประสานงานกันให้เกิดความพร้อม เพื่อที่ทุกฝ่ายจะได้พร้อมทำหน้าที่ตามกฎหมายต่อไป ประธานสภาผู้แทนราษฎร ยังกล่าวถึงแนวทางการประชุมลับ ว่าสามารถทำได้ หากมีการขอตามกฎหมายที่กำหนดเอาไว้